શાળાના મુખ્ય શિક્ષક દ્વારા બાળકોને પ્રોત્સાહક ઇનામ આપવાની જાહેરાત કરાઈ અને પછી ચિંતન શરૂ થયું કે બાળકોને ઇનામમાં શુ આપવું ??? કારણ ભૂતકાળમાં આવી સ્પર્ધાઓના વિજેતા બાળકોને ઘણા ઇનામો શાળા દ્વારા અપાઈ ચુક્યા હતા. શિક્ષકો એ પણ વિચારતા હતા કે દર વખતે ઇનામમાં એકની એક વસ્તુઓ આપીએ તો કઈ નવીનતા જેવું ન લાગે. તો આ વખતે બાળકોને એવું ઇનામ આપવામાં આવે કે જે કોઈએ વિચાર્યું પણ ન હોય. એમાં કઈક વિશેષતા હોય. જેનો તાત્કાલિક લાભ થાય અને અત્યાર સુધી કોઈએ એવું ઇનામ આપ્યું પણ ન હોય. સાથે સાથે શાળાના બજેટમાં પણ એ ફિટ બેસતું હોય.